ڤولطير

فرانسوا-ماري أروي (21 نونبر 169430 ماي 1778)، معروف ب السمية لي كان كيكتب بيها، ڤولطير (نوطق ب نݣليزية: /vɒlˈtɛər, voʊl-/
؛ ولا /vɔːl-/؛ و ب لفرانساوية: [vɔltɛːʁ])، كان كاتب، فلسوف، ساخر، و مؤرخ فرانساوي من عصر التنوير. تشهر بالدكا ديالو و النقد ديالو للمسيحية (خصوصا لكنيسة لكاتوليكية لرومانية) و للعبودية، كان ڤولطير من لمدافعين على حرية التعبير، حرية لمعتقد، و فصل الدين على الدولة.

ڤولطير كان كاتب متنوع و غزير، وكتب علاين فكولشي لأشكال لأدبية، بحال لمسرحيات، لقصايد، الروايات، لمقالات، لكتوبا ديال التاريخ، و حتا عروض علمية. كتب كتر من 20.000 برية و 2.000 كتاب وكتيب. ڤولطير كان من أول لكتاب لي تشهرو ونجحو تجاريا على لمستوى لعالمي. كان مدافع صريح على لحريات لمدنية وكان ديما معرض للخطر من لقوانين ديال الرقابة الصارمة ديال لملكية لفرانساوية لكاتوليكية. لكتابات الجدلية ديالو كانت كتسخر بحدة من لتعصب ولعقيدة لدينية، ومن لمؤسسات لفرانساوية ديال وقتو. لعامال ديالو لأشهر و التحفة ديالو، كانديد، هي رواية قصيرة كتعلق و كتنتقد و كتسخر من بزاف ديال لأحدات، لمفكرين و لفلسفات ديال لعصر ديالو، و أبرزهم ݣوتفريد لايبنتس و عتقادو بلي عالمنا هو ب الضرورة "أفضل لعوالم لممكنة".

 حياتو اللولة 
فرانسوا-ماري أرويه تزاد فباريس، وهو الصغير فخمسة لولاد ديال فرانسوا أرويه، محامي كان خدام فمنصب صغير فالخزينة، ومراتو، ماري مارݣريت دومار، لي عائلتها كانت فأدنى مرتبة من النوبالا لفرانساويين. كاينين شي شكوك على تاريخ لولادة ديال ڤولطير، حيت كان كيدعي بلي تزاد ف 20 فبراير 1694 كـ ولد ماشي شرعي لواحد النبيل، ݣيران دو روشبرون ولا روكبرون. جوج من خوتو لكبار—أرمان-فرانسوا وروبير—ماتو وهوما صغار، وخوه لي بقا أرمان وختو مارݣريت-كاترين كانو كبر منو بتسعة وسبعة سنين، ب هاد الترتيب. كانو كيعيطو ليه "زوزو" فعائلتو، تعمد ڤولطير ف 22 نونبر 1694، وكان فرانسوا دو كاستاݣنير، لآبي دو شاتونوف، وماري دومار، مرات ولد عم مو، هوما لعرابين ديالو. قراه ليسوعيين فكوليج لويس-لو-غران (1704–1711)، فن تعلم للاتينية، لاهوت، ولبلاغة؛ من بعد فحياتو ولا كيهضر بطلاقة ب الطاليانية، الصبليونية، ونݣليزية.

ف لوقت لي خرج من لمدرسة، قرر ڤولطير يولي كاتب، ضد رغبة باه، لي كان باغيه يولي محامي. ڤولطير، وهو كيدعي بلي خدام ف باريس كمساعد عدول، كان كيدوز أغلب وقتو كيكتب الشيعر. فاش عرف باه، صيفط ڤولطير يقرى لقانون، هاد لمرة فكان، نورماندي. ولكن لشاب بقا كيكتب، وكينتج مقالات ودراسات تاريخية. الدكا ديال ڤولطير خلاوه يكون محبوب بين شي عائلات أرستقراطية لي كان كيتخالط معاهم. ف 1713، باه لقا ليه خدمة ككاتب للسفر لفرانساوي لجديد فهولندا، لماركي دو شاتونوف، خوه ديال لعراب ديال ڤولطير. فلاهاي، طاح ڤولطير فلحب ديال لاجئة پروتيستانتية فرانساوية سميتها كاترين ولاليمب دونويي (معروفة بـ 'پيمپيت'). لعلاقة ديالهم، لي تعتابرت فضيحة، تكشفات من عند دو شاتونوف وتجبر ڤولطير يرجع لفرانسا فآخر لعام.

تصغير|upright=1.2|ڤولطير تحبس ف لباستيل من 16 ماي 1717 تال 15 أبريل 1718 ف سيلونة بلا شراجم و حيوط غلضها عشرة ديال لݣدام.

أغلب لحياة ديال ڤولطير لولة كانت كتدور ف باريز. من لبداية، كان عند ڤولطير مشاكل مع الشلاضات بسباب لينتقادات ديالو للحكومة. و نتيجة لداكشي، تحكم عليه بالحبس جوج مرات و مرة ب نفي مؤقت للنݣليز. واحد لبيت شعري ساخر، لي فه تهم ڤولطير فيليپ التاني ب زنا لمحارم مع بنتو، تسبب ليه ف حبس ديال 11 لشهر فالباستيل.Fitzpatrick, Martin (2000). "Toleration and the Enlightenment Movement" in Grell/Porter, Toleration in Enlightenment Europe, p. 64, footnote 91, Cambridge University Press لكوميدي-فرانسيز وافقات ف يناير 1717 تعرض لمسرحية ديالو لولة، ولاديب، و تعرضات ف نص نونبر 1718، سبع شهور من بعدما تطلق. لنجاح ديالها لنقدي ولمالي لدغيا رسخ السمعة ديالو. ل فيليپ التاني و لملك جورج اللول ملك بريطانيا العضمى بجوجهم عطاو لڤولطير ميداليات كعلامة على التقدير ديالهم.

ڤولطير كان كيدافع بالأساس على لتسامح الديني و حرية لفكر. و ناضل باش يحيد السلطة ديال رجال الدين و لملكية لأرستقراطية، و كان كيدعم ملكية دستورية كتحمي لحقوق ديال الناس.Marvin Perry et al. (2015), Western Civilization: Ideas, Politics, and Society, Volume II, , p. 427

 سمية 
أرويه خدا سمية ڤولطير ف 1718، من بعدما تحبس فالباستيل. لأصل ديالها ما واضحش. هي جناس ديال AROVET LI، لكتابة للاتينية ديال كنيتو، أرويه، ولحروف لولة ديال  ("لشاب"). على حساب واحد التقليد عائلي بين لأحفاد ديال ختو، كان معروف ب ("الصغير قاسح الراس") فصغرو، وعاود حيا نسخة من هاد السمية فحياتو لكبيرة. السمية كتقلب تا لمقاطع ديال إيرڤو، لبلدة ديال عائلتو فمنطقة بواتو.

ريتشارد هولمز and "Voltaire's Grin" in New York Review of Books, 30 November 1995, pp. 49–55 كيدعم لاشتقاق لجناسي ديال السمية، ولكن كيزيد بلي كاتب بحال ڤولطير كان غادي يقصد بيها تا تعطي دلالات ديال لسرعة ولجرأة. هادي كتجي من لإرتباطات مع كلمات بحال  (لأكروبات على لأرجوحة ولا لعود)، volte-face (لدوران لمواجهة لعديان)، و volatile (فالأصل، أي مخلوق مجنح). "أرويه" ما كانتش سمية نبيلة كتليق بالسمعة ديالو لي كانت كتكبر، خصوصا بلي ديك السمية عندها صدى مع  ("باش يتضرب") و  (واحد لفاسق).

ف بريّة لجان-باتيست روسو فمارس 1719، ڤولطير كيختم بطلب بلي يلا بغا روسو يجاوبو، يدير داكشي وهو كيوجهها لموسيو دو ڤولطير. واحد لملاحضة من بعد كتشرح: ""، ("كنت تعيس بزاف تحت سمية أرويه لدرجة أني خديت خرا بالأساس باش ما نبقاش نتخلط مع لشاعر روا.")– "Voltaire to Jean Baptiste Rousseau, c. 1 March 1719". Electronic Enlightenment. Ed. Robert McNamee et al. Vers. 2.1. University of Oxford. 2010. Web. 20 June 2010. هادشي غالبا كيشير لأدينيس لو روا، ولتنائي لحركة 'oi' كان كيتنطق ديك ساعة بحال 'ouai' ديال دابا، إدن لتشابه مع 'أرويه' واضح، وهكا، يقدر يكون جزء من لأسباب ديالو. ڤولطير معروف تا هو بلي خدم على لأقل 178 سمية مستعارة فحياتو.

 مسيرتو 
 لأعمال لخيال لولة 
مسرحية ڤولطير لجاية، أرتيمير، لي كتدور فمقدونيا لقديمة، تعرضات ف 15 فبراير 1720. كانت فاشلة وبقاو غير شضايا من النص. فبلاصتها، توجه لقصيدة ملحمية على هنري الرابع ملك فرانسا لي كان بداها فبداية 1717. ترفضات ليه رخصة لنشر، فغشت 1722 توجه ڤولطير للشمال باش يلقا ناشر برا من فرانسا. فالسفر، كانت معاه لعشيقة ديالو، ماري-مارݣريت دو روبلوند، وهي هجالة شابة.

فبروكسل، تلاقاو ڤولطير وروسو لشي يامات، قبل ما يكمل ڤولطير وعشيقتو للشمال. ف لخر لقا ناشر ف لاهاي. فهولندا، تعجب ڤولطير وتأتر ب لانفتاح ولتسامح ديال لمجتمع لهولندي. فاش رجع لفرانسا، ضمن ناشر تاني فروان، لي وافق ينشر لا هنرياد بشكل سري. من بعدما تشافا ڤولطير من إصابة بلجدري دامت شهر فنونبر 1723، لنسخ لولة تهربات لباريس وتوزعات. فلوقت لي لقصيدة نجحات دغيا، لمسرحية لجديدة ديال ڤولطير، ماريامن، فشلات فاش تعرضات لولة مرة فمارس 1724. تعاود ليها لصياغة بشكل كبير، وتعرضات ف كوميدي-فرانسيز فأبريل 1725 باستقبال أحسن بزاف. كانت من بين لعروض لي تقدمات فلعرس ديال لويس لخمستاش وماريا ليزينسكا فشتنبر 1725.

 النفي ف نݣليز 
ف بداية 1726، غي ولاغست دو روهان-شابو عاير ڤولطير على تغيير سميتو، لي جاوبو بلي سميتو غادي تكسب حتيرام لعالم، بينما روهان غادي يلوت سميتو. روهان لمعصب رتب باش لخدام ديالو يضربو ڤولطير شي يامات من بعد. وهو كيقلب على لإنصاف، تحدى ڤولطير روهان فنزال، ولكن عائلة روهان لقوية رتبات باش يتشد ڤولطير ويتحبس بلا محاكمة فالباستيل ف 17 أبريل 1726. وهو خايف من لحبس ل أجال مامحددش، طلب ڤولطير يتنفى للنݣليز كعقوبة بديلة، و لي قبلاتها الشلاضات لفرانساوية. ف 2 ماي، ترافق من لباستيل ل كالي و ركب ف لبابور لنݣليز.

تصغير|عناصر فلسفة نيوتن، 1738

فنݣليز، عاش ڤولطير أغلب لوقت فواندسوورت، مع معارف منهم إيفرارد فوكنر، تاجر نݣليزي كان تلاقا معاه ف باريس. ف نهاية 1726، عاش لعام ف بيوتا مكريين ف دورهام كورت، حدا شارع جون آدم ديال دابا، جنوب ستراند، ف دار ديال لكاتب لقديم ديال لورد بولينݣبروك، لي عطات ل ڤولطير موقع متالي ف وسط لعاصمة.
 من دجنبر 1727 حتا يونيو 1728 كان ساكن فوق "لپيروكة لبيضة"، محل حلاقة/صانع شعر مستعار فرنسي ف 10 ميدن لاين، كوفنت ݣاردن، لي دابا كيتدكر بلوحة خضرا، باش يكون قريب من الناشر ديالو لبريطاني، پيتر ڤايان، و هو طبايعي و بياع كتوبا هوݣونوتي. لمجتمع ديال لطابعين لهوغونوتيين لي كان فديك لمنطقة كان فيه بزاف ديال لمهاجرين لفرانساويين وكنيسة فرنسية فالسافوي، وهادشي خلى ڤولطير يحس بحالا ف دارو.

ڤولطير تخالط مع لمجتمع لراقي لنݣليزي، وتلاقا مع ألكسندر پوپ، جون ݣاي، جوناتان سويفت، ليدي ماري وورتلي مونتاݣو، سارة، دوقة مارلبورو، و بزاف ديال لأعضاء لاخرين من النوبالا ولعائلة لمالكة. لنف ديال ڤولطير فنݣليز أتر بزاف على لتفكير ديالو. كان معجب بلملكية لدستورية ديال بريطانيا مقارنة بلملكية لمطلقة لفرانساوية و بحرية لتعبير ولدّين لكبيرة فلبلاد. تأتر ب لكتاب ديال داك لوقت و طور إهتمام ب لأدب النݣليزي، خصوصا شيكسپير، لي كان باقي ما معروفش بزاف ف ؤروپا لقارية. واخا أشار لإنحرافات شيكسپير على لمعايير لنيوكلاسيكية، شاف ڤولطير فه متال للمسرح لفرانساوي، لي واخا كان مصقول كتر، كان خاصو لحركة على لخشبة. من بعد، فاش بدا التأتير ديال شيكسپير كيكبر ف فرانسا، حاول ڤولطير يحط متال معاكس ب مسرحياتو، و ندد بداكشي لي كان كيعتابرو همجية شيكسپير.

ڤولطير يمكن كان حاضر ف لݣنازة ديال إسحاق نيوتن وتلاقا مع بنت خت نيوتن كاترين كوندويت. ف 1727، نشر ڤولطير جوج مقالات بنݣليزية، حول لحروب لأهلية ديال فرانسا، مستخرجة من مخطوطات نادرة و حول لشعر لملحمي ديال لأمم لولاروبية، من هوميروس حتا لجون ميلتون. و نشر تا بريّة على الكويكرز من بعدما حضر لواحد من لخدمات ديالهم.

من بعد عامين ونص فالمنفى، رجع ڤولطير لفرانسا، ومن بعد شي شهور فدييب، سمحات ليه لشلاضات يرجع لباريس. فواحد لعشا، لماتيماتيكي لفرانساوي شارل ماري دو لا كوندامين قترح يشريو لورقة لي نضمتها لحكومة لفرانساوية باش تخلص لديون ديالها، وڤولطير انضم للكونسورتيوم، وربح يمكن مليون ليفر. استتمر لفلوس بدكاء وعلى هاد لأساس قدر يقنع محكمة لمالية بالسلوك ديالو لمسؤول، وهادشي خلاه ياخد لتحكم فصندوق استئماني ورتو على باه. دابا ولا غني بلا نقاش.

لنجاح جا من بعد ف 1732 بمسرحيتو زائير، لي فاش تنشرات ف 1733 كان معاها إهداء لفوكنر كيمدح لحرية ولتجارة لنݣليزيتين. نشر لمقالات ديالو لمعجبة بالحكومة، لأدب، لدين، ولعلم لبريطاني فرسائل تتعلق ب لأمة النݣليزية (لندن، 1733). ف 1734، تنشرو فروان بسمية Lettres philosophiques، وسببات فضيحة كبيرة. تنشرات بلا موافقة ديال لرقيب لملكي، لمقالات مدحات لملكية لدستورية لبريطانية على بليا متطورة كتر وكتحترم لحقوق لإنسان كتر من نضيرتها لفرانساوية، خصوصا فما يتعلق بالتسامح لديني. لكتاب تحرق علنا وتمنع، وتجبر ڤولطير يهرب من باريس مرة خرا.

 قلعة سيريه 
تصغير|upright=1.2|فالصفحة اللولة لكتاب ڤولطير على فلسفة نيوتن، إيميلي دو شاتليه كتبان كملهمة لڤولطير، كتعكس لأفكار السماوية ديال نيوتن على ڤولطير.

ف 1733، تلاقا ڤولطير مع إيميلي دو شاتليه (لماركيزة دو شاتليه)، عالمة لماط وأم متزوجة لتلاتة لولاد، كانت صغر منو ب 12 لعام ولي كان غادي تكون عندو معاها علاقة ل 16 لعام. باش يتفادى يتشد من بعد نشر رسائل، لتاجا ڤولطير لقلعة راجلها فسيريه على لحدود ديال شامپانيا ولورين. ڤولطير خلص على ترميم لبناية، وراجل إيميلي كان كيبقى بعض لمرات فالقلعة مع مراتو وعشيقها. لعشاق لمتقفن جمعو جوايه 21,000 كتاب، عدد ضخم لديك لوقت. بجوجهم، قراو هاد لكتب ودارو تجارب علمية فسيريه، منها محاولة لتحديد طبيعة لنار.

تعلم من لمشاكل لي دازت عليه مع لسلطات، بدا ڤولطير لعادة ديالو ديال تجنب لمواجهة لمباشرة مع لشلاضات ونكران أي مسؤولية محرجة. بقا كيكتب مسرحيات، بحال ميروب (ولا لا ميروب فرنسيز) وبدا لأبحات ديالو لطويلة فالعلم ولتاريخ. مرة خرا، لمصدر لريئيسي لإلهام ڤولطير كان هو لسنوات ديال لنف ديالو لبريطاني، لي تأتر فها بزاف بأعمال نيوتن. ڤولطير آمن بقوة بنضريات نيوتن؛ دار تجارب فلبصريات فسيريه، وكان من لمروجين للقصة لمشهورة ديال إلهام نيوتن من لتفاحة لي طاحت، لي كان تعلمها من بنت خت نيوتن فلندن ودكرها لولة مرة فرسائلو.

تصغير|190px|باستيل ديال موريس كوينتين دو لا تور، 1735

ف خريف 1735، زار ڤولطير فرانشيسكو ألݣاروتي، لي كان كيوجد كتاب على نيوتن ب الطاليانية. متأترة جزئيا ب الزيارة، لمركيزة ترجمات لمبادئ للاتينية ديال نيوتن للفرانساوية، لي بقات النسخة لفرانساوية النهائية حتال لقرن 21. بجوجهم كانو فضوليين تا على فلسفة ݣوتفريد لايبنتس، معاصر و منافس لنيوتن. فلوقت لي بقا ڤولطير نيوتوني صارم، لمركيزة تبنات بعض لجوانب من نقد لايبنتس. لكتاب ديال ڤولطير براسو عناصر فلسفة نيوتن خلى لعالم لكبير يكون مفهوم لجمهور أكبر بزاف، ولمركيزة كتبات مصادرة إحتفالية ف . لخدمة ديال ڤولطير كانت أساسية ف جلب لقبول لعام ل نضريات نيوتن لبصرية و الجابدية ف فرانسا، عكس نضريات ديكارت.

ڤولطير ولمركيزة قراو تا التاريخ، خصوصا لمساهمين لكبار فلحضارة. لمقالة لتانية ديال ڤولطير بنݣليزية كانت "مقالة على لحروب لأهلية ففرانسا". تبعاتها لا هنرياد، قصيدة ملحمية على لملك لفرانساوي هنري لرابع، كتمجد لمحاولة ديالو باش ينهي لمدابح لكاتوليكية-لپروتيستانتية بمرسوم نانت، لي أسس لتسامح لديني. وجات من بعدها رواية تاريخية على لملك شارل لطناش ديال لسويد. هادو، مع بريّات على النݣالزا ديالو، كيشكلو لبداية ديال نقد ڤولطير لمفتوح للتعصب ولأديان لمؤسسة. ڤولطير ولمركيزة ستكشفو تا لفلسفة، خصوصا لميتافزيقية لي كتعلق بوجود لله ولروح. ڤولطير ولمركيزة حللو لكتاب لمقدس وتوصلو بلي بزاف من لمحتوى ديالو مشكوك فه. لآراء لنقدية ديال ڤولطير للدين خلاتو يآمن ب فصل الدين على الدولة و حرية لدين، أفكار كان كونها من بعد لإقامة ديالو ف النݣليز.

 لموت و لدفن 
تصغير|يسار|جان-أنطوان هودون، ڤولطير، 1778، المعرض الوطني للفنون

ففبراير 1778، رجع ڤولطير لباريس لولال مرة فكتر من 25 عام، جزئيا باش يشوف لافتتاح ديال لمسرحية ديالو للخرة، لتراجيديا إيرين. لرحلة ديال خمسة أيام كانت بزاف على لراجل ديال 83 عام، واعتقد بلي غادي يموت ف 28 فبراير، وكتب "أنا أموت وأنا أعبد الله، أحب أصدقائي، لا أكره أعدائي، وأمقت الخرافة." ولكن، تشافا، وفمارس شاف عرض ديال إيرين، فن تعامل معاه لجمهور كبطل راجع.

دغيا مرض تاني ومات ف 30 ماي 1778. لروايات على لموت ديالو كانت بزاف ومختالفة، وما يمكنش نحددو لتفاصيل ديال شنو وقع بالضبط. لعديان ديالو قالو بلي تاب وقبل لطقوس للخرة من كاهن كاتوليكي، ولا بلي مات فألم جسدي وروحي، بينما لمؤيدين ديالو قالو على لتحدي ديالو حتا لآخر نفس ليه.Peter Gay, The Enlightenment – An Interpretation, Volume 2: The Science of Freedom, Wildwood House, London, 1973, pp. 88–89. على حساب واحد لقصة على لكلمات ديالو للخرة، فاش طلب منو لكاهن يتخلى على لشيطان، جاوب، "هادا ماشي لوقت باش ندير أعداء جداد."

بسباب النقد ديالو المعروف للكنيسة، لي رفض يتراجع عليه قبل ما يموت، ترفضت لڤولطير ݣنازة مسيحية فباريس، ولكن صحابو وقرايبو قدرو يدفنو لجتة ديالو سريا فدير سيلير فشامپانيا، فن كان خوه ديال ماري لويز هو لآبي. لقلب ديالو ولعقل ديالو تحنطو بشكل منفصل.

تصغير|قبر وتمتال ڤولطير، باريس 8 يونيو 2014
تصغير|قبر ڤولطير فالبانتيون فباريس

ف 11 يوليوز 1791، جمعية لوطنية ديال فرانسا، لي كانت كتشوف ڤولطير كرائد ديال التورة لفرانساوية، جابت لرفات ديالو ل باريز و دفناتو ف لپانتيون. جوايه مليون واحد حضر للمسيرة، لي كانت طويلة فباريس كلها. كان إحتفال كبير، فه موسيقى ألفها لهاد لمناسبة أندريه غريتري.Grove's Dictionary of Music and Musicians, 5th ed, 1954; "Cornu" article

 لكتابات 
 التاريخ 
ڤولطير كان عندو تأتير كبير على تطوير علم التاريخ، خصوصا ديال تاريخ د فرانسا، من خلال طرقان جديدة لي بين بيها كيفاش نشوفو للماضي. ݣيوم دو سيون كيقول:

أشهر لكتب ديال التاريخ ديال ڤولطير هي تاريخ شارل الطناش (1731)، عصر لويس الربعطاش (1751)، ومقالة على عادات و روح لأمم (1756). خرج على التقليد ديال سرد لأحدات لدبلوماسية ولعسكرية، وركز على لعادات، التاريخ لإجتماعي ولإنجازات فالفنون ولعلوم. مقالة على لعادات تتبعات لتقدم ديال لحضارة لعالمية فسياق عالمي، ورفضات لقومية ولإطار لمسيحي لتقليدي. متأتر بخطاب على التاريخ لعالمي ديال بوسويه (1682)، كان هو أول باحت حاول بصح يدير تاريخ للعالم، وحيد لأطر لاهوتية، وركز على لإقتصاد، التقافة ولتاريخ لسياسي. تعامل مع ولاروبا ككل ماشي كمجموعة ديال لأمم. كان هو لول لي ركز على لدين ديال تقافة لعصور لوسطى للحضارة الشرق ولاسطية، ولكن من جهة خرا كان ضعيف فلعصور لوسطى. واخا كان كيحدر ديما من لتحيز لسياسي من عند لمؤرخ، ما ضيعش بزاف ديال لفرص باش يفضح لتعصب ولغش ديال لكنيسة على مر لعصور. ڤولطير نصح لعولاما بلي أي حاجة كتعارض لمسار لطبيعي ديال لطبيعة ما خاصش يتياق بيها. واخا لقا لشر فالسجل التاريخي، كان كيآمن بقوة بلي لعقل ونتشار لقراية غادي يوصلو للتقدم.

تصغير|ڤولطير مع دنيس ديدرو، جان لو رون دالمبير، ماركيز دو كوندورسيه وجان-فرانسوا دو لا هارب
ڤولطير كيشرح لوجهة نضر ديالو للتاريخ فالمقالة ديالو على "التاريخ" فموسوعة ديدرو: "كيتطلب من لمؤرخين لحديتين تفاصيل كتر، حقائق متأكد منها أحسن، تواريخ مضبوطة، إهتمام كتر بالعادات، لقوانين، لأعراف، لتجارة، لمالية، لفلاحة، لسكان." لكتب ديال التاريخ ديال ڤولطير فرضات لقيم ديال لتنوير على لماضي، ولكن فنفس لوقت عاونات تحرر التاريخ من لعتق، لمركزية لولاروبية، لتعصب لديني ولتركيز على لرجال لعضام، لدبلوماسية، ولحرب.Gay, Peter (1988) Voltaire's Politics لأستاد بيتر ݣاي من جامعة ييل كيقول بلي ڤولطير كتب "تاريخ جيد جدا"، وكيشير لـ"إهتمامو لدقيق بالحقائق"، "تغربيلو لحدر للأدلة"، "ختيارو لدكي لما هو مهم"، "حسو لقوي بالدراما"، و"إدراكو بلي حضارة كاملة هي وحدة دراسة".

 شيعر 
من صغرو، بين ڤولطير موهبة فكتابة لشعر، وولال عمل منشور ليه كان شعر. كتب جوج قصائد ملحمية طويلة، منهم لولة لي تكتبات ب لفرانساوية، لهنرياد، ومن بعد، عدرا د ؤرليان، من غير بزاف ديال لقطع صغر خرا.ح

لهنرياد تكتبات محاكاة لڤيرجيل، واستخدمات لبيت لإسكندري لمزدوج لمصلح ولي ولا رتيب للقراء لحديتين ولكن كان ناجح بزاف فالقرن ل18 وبداية لقرن ل19، بستة وستين طبعة وترجمات لبزاف ديال للغات. لقصيدة لملحمية حولات لملك لفرانساوي هنري لرابع لبطل وطني لمحاولاتو باش يؤسس لتسامح بمرسوم نانت ديالو. لا پوسيل، من جهة خرا، هي هزل على أسطورة جان دارك.

 لنتر 
تصغير|upright=1|صفحة لعنوان ديال كانديد لڤولطير، 1759

بزاف ديال لأعمال لنترية ولرومانسية ديال ڤولطير، لي غالبا تكتبات ككتيبات، تكتبات كجدليات. كانديد كتهاجم لسلبية لي كتجي من فلسفة تفاؤل لايبنتس من خلال لعبارة لمتكررة ديال لشخصية پانݣلوس، بلي، حيت لله خلقو، هادا بالضرورة "أفضل العوالم الممكنة". لرجل ديال ربعين قطعة فضية كيتناول لطرق لإجتماعية ولسياسية ديال لعصر؛ زاديݣ وغيرو، لأشكال لمقبولة ديال لأرتودكسية لأخلاقية و لميتافزيقية؛ وشي وحدين تكتبو باش يسخرو من لكتاب لمقدس. فهاد لأعمال، لأسلوب لسخري ديال ڤولطير، لي خالي من لمبالغة، واضح، خصوصا لتحفض ولبساطة ديال لمعالجة للفضية. كانديد بالخصوص هو أحسن متال على لأسلوب ديالو. ڤولطير عندو تا هو—بالمشاركة مع جوناتان سويفت—لتميز ديال بلي مهد لطريق للسخرية لفلسفة ديال لخيال لعلمي، خصوصا فميكروميݣاس ديالو وقصيدة "حلم أفلاطون" (1756).

تصغير|ڤولطير فسانسوسي ديال فريدريش العضيم، ديال بيير شارل باكوي

بشكل عام، لنقد ديالو وكتاباتو لمتنوعة كتبين أسلوب مشابه لأعمال ڤولطير لخرة. علاين ݣاع لأعمال ديالو لي عندها قيمة، سوا فشعر ولا فنتر، كتبدا بمقدمات من نوع ولا آخر، لي هي نمادج للأسلوب ديالو لحاد ولكن لحواري. فمجموعة كبيرة ديال لكتابات ول pamphlets لي ما عندهاش تصنيف، كيبين لمهارات ديالو فالصحافة. فالنقد لأدبي لصاف لخدمة ديالو لريئيسية هي تعليق على كورني، واخا كتب بزاف ديال لأعمال لمشابهة—بعض لمرات (بحال فحياة ونويطات على موليير ديالو) بشكل مستقل وبعض لمرات كجزء من لقرون ديالو.

لأعمال ديال ڤولطير، خصوصا رسائلو لخاصة، كتحت لقارئ بزاف: ""، ولا "سحقوا الشائن".McCabe, Joseph, A Treatise on Toleration and Other Essays (Amherst: Prometheus Books 1994)  p. viii. لعبارة كتشير لتجاوزات لسلطة فداك لوقت من عند لشلاضات لملكية ولدينية، ولخرافة ولتعصب لي كيشعلهم لرجال لدين. شاف وحس بهاد التأتيرات فالمنفى ديالو، حريق لكتب ديالو وديال بزاف ديال لاخرين، و ف لإضطهاد لرهيب ديال جان كالا وفرانسوا-جان دو لا بار. قال فواحد من أشهر لاقتباسات ديالو بلي "لخرافة كتشعل لعالم كلو عافة؛ لفلسفة كطفها" ().

أشهر مقولة لڤولطير هي مقولة منسوبة ليه ب لغالاط. هو منسوب ليه ب لغالاط بلي كتب، "أنا ماكانوافقش على شنو كاتݣول، ولايني غادي ندافع حتال لموت على حقك باش تݣولو." هادي ماكانتش لكلمات ديالو، بل ديال إيفلين بياتريس هول، لي كتبات تحت السمية لمستعارة س. ج. تالنتير ف كتاب السيرة ديالها د عام 1906 صحاب ڤولطير. هول كانت باغية تلخص ب كلماتها الخاصة لموقف ديال ڤولطير تجاه كلوض أدريان هيلڤيتيوس و كتابو لمتير للجدل De l'esprit، ولكن تعبيرها بضمير لمفرد تغلط وتحسب بلي إقتباس حقيقي من ڤولطير. التفسير ديالها كيعكس روح لموقف ديال ڤولطير تجاه هيلڤيتيوس؛ تقال بلي لملخص ديال هول كان مستوحى من إقتباس ف بريّة لڤولطير لعام 1770 لواحد لأب لو ريش، لي تقال فه، "أنا أكره ما تكتب، ولكنني سأعطي حياتي لأجعل من لممكن لك بلي تستمر ف لكتابة." ولكن، لعولاما كيعتقدو بلي كان كاين سوء فهم تاني، حيت لبريّة ما كيبانش فها أي اقتباس بحال هادا.

أول عمل فلسف كبير لڤولطير فحربو ضد "" كان هو بريّة ف التسامح، لي فضحات قضية كالا، مع لتسامح لي مارساتو أديان خرا وفأزمنة خرا (بحالا، ليهود، لرومان، ليونانيين ولصينيين). ومن بعد، فقاموسه الفلسف، لي فه مقالات بحال "إبراهيم"، "لتكوين"، "لمجمع لكنيسي"، كتب على داكشي لي شافو كأصول بشرية للعقائد ولمعتقدات، وعلى لسلوك لا إنساني للمؤسسات لدينية ولسياسية فسفك لدم على خلافات طوائف متنافسة. بين أهداف خرا، نتاقد ڤولطير لسياسة لإستعمارية ديال فرانسا فأمريكا لشمالية، واصفا لأرض لواسعة ديال فرانسا الجديدة ببليا "بضع فدانات من التلج" ("").

 لبريات 
ڤولطير دار تا مراسلات خاصة ضخمة ف حياتو، وصلت ل كتر من 20.000 بريّة. لجمع لي دارو تيودور بيسترمان ل هاد لبريات، لي كمل غير ف 1964، كيعمر 102 مجلد. واحد لمؤرخ وصف لبريات ببليا "وليمة ماشي غير ديال للدكا و لبلاغة ولكن ديال الصداقة الدافية، لإحساس لإنساني، و التفكير لحاد."

ف لمراسلات ديال ڤولطير مع كاطرين لعضيمة سخر من الديموقراطية. كتب، "علاين تا حاجة عضيمة ما عمرها تدارت ف لعالم إلا ب عبقرية و حزم راجل واحد كيحارب لأحكام لمسبقة ديال الجماهير."Massie, Robert K. (2011). Catherine the Great: Portrait of a Woman. New York: Random House. p. 335

 لآراء لدينية ولفلسفة 
تصغير|معدول|ڤولطير ف 70 عام؛ نقش من طبعة 1843 ديال قاموسه الفلسف

بحال مفكرين آخرين مهمين فعصر التنوير، ڤولطير كان ربوبي.Paul Hazard, European thought in the eighteenth century from Montesquieu to Lessing (1954). pp 402–15. تحدى لأرتودكسية وسول: "شنو هو لإيمان؟ واش هو تيق بلي واضح؟ لا. واضح تماما لعقلي بلي كاين وجود ضروري، أبدي، أسمى، ودكي. هادي ماشي مسألة إيمان، بل عقل."Voltaire. W. Dugdale, A Philosophical Dictionary ver 2, 1843, p. 473 sec 1. Retrieved 31 October 2007.

فواحد لمقالة ديال 1763، دعم ڤولطير التسامح الديني مع لأديان ولأعراق لخرة: "ما كيتطلبش فن كبير، ولا بلاغة مدربة بشكل رائع، باش نتبتو بلي لمسيحيين خاصهم يتسامحو مع بعضياتهم. أنا، ولكن، غادي نمشي أبعد: كنقول أننا خاصنا نشوفو ݣاع ناس كخوتنا. شنو؟ لتركي خوي؟ لصيني خوي؟ ليهودي؟ لسيامي؟ أه، بلا شك؛ واش ماشي كولنا ولاد نفس لأب ومخلوقات ديال نفس لله؟"Voltaire (1763) A Treatise on Toleration

ف واحد من بزاف ديال التنديدات ديالو ضد رجال الدين ديال كل طائفة دينية، وصفهم ڤولطير ب هادوك لي "كينوضو من فراش زنا لمَحارم، كيصنعو مية نسخة ديال لله، من بعد كياكلو و كيشربو لله، من بعد كيبولو وكيخراو لله."

 لمسيحية 
لمؤرخين وصفو لوصف ديال ڤولطير ل تاريخ لمسيحية ببلي "پروپاݣاندا". لقاموس لفلسفي ديالو مسؤول على لأسطورة بلي لكنيسة لولة كانت عندها خمسين إنجيل قبل ما تستقر على ربعة كانونية معيارية و تا على نشر لأسطورة بلي كانون لعهد الجديد تقرر ف مجمع نيقية اللول. ڤولطير مسؤول جزئيا على لإسناد لغالط ل عيبارة أؤمن لبلي عبت لآباء لكنيسة.Harrison, Peter (2017). "I Believe Because It Is Absurd': The Enlightenment Invention of Tertullian's Credo". Church History 86.2: 350–59. زيادة على دلك، واخا لموت ديال هيباتيا كان نتيجة لبليا لقات راسها فوسط شجار ديال حشد (غالبا مسيحي) فواحد لخلاف سياسي فالقرن لرابع فالإسكندرية، ڤولطير روّج لنضرية بليا تجردات من حوايجها وقتلاتها لخدام ديال لأسقف كيرلس ديال لإسكندرية، وخلص بقول بلي "فاش كيلقا لواحد مرا زوينة عريانة تماما، ماشي لغرض يدبحها." ڤولطير قصد بهاد لحجة يدعم وحدة من لكتابات ديالو لمناهضة للكاتوليكية.Watts, Edward Jay. Hypatia: the life and legend of an ancient philosopher. Oxford University Press, 2017, 139.  ف بريّة لفريدريش لكبير، بتاريخ 5 يناير 1767، كتب على لمسيحية:

فالكتاب المقدس مشروح لخرا، عبر على هاد لموقف تجاه قراية لعوام للكتاب لمقدس: من خصائص لمتعصبين لي كيقراو لكتب لمقدسة يقولو لراسهم: لله قتل، إدن خاصني نقتل؛ إبراهيم كدب، يعقوب خدع، راحيل سرقات: إدن خاصني نسرق، نخدع، نكدب. ولكن، يا تعيس، أنت ماشي راحيل، ولا يعقوب، ولا إبراهيم، ولا لله؛ أنت غير مجنون أحمق، ولباباوات لي منعو قراية لكتاب لمقدس كانو حوكاما بزاف.

الرأي ديال ڤولطير فلكتاب لمقدس كان مخلط. واخا تأتر بأعمال سوسينية بحال مكتبة الأخوة البولنديين، لموقف لشكّي ديال ڤولطير من لكتاب لمقدس فرقو على لاهوتيين لتوحيديين بحال فاوستو سوزيني ولا حتى لكتاب لسياسيين-لكتابيين بحال جون لوك.R.E. Florida Voltaire and the Socinians 1974 "Voltaire from his very first writings on the subject of religion showed a libertine scorn of scripture, which he never lost. This set him apart from Socinianism even though he admired the simplicity of Socinian theology as well as their ...". لتصريحات ديالو على لدين جابت عليه تا لغضب ديال ليسوعيين وخصوصا كلود-أدريان نونوت.Les chrétiens n'avaient regardé jusqu'à présent le fameux Mahomet que comme un heureux brigand, un imposteur habile, un législateur presque toujours extravagant. Quelques Savants de ce siècle, sur la foi des rapsodies arabesques, ont entrepris de le venger de l'injustice que lui font nos écrivains. Ils nous le donnent comme un génie sublime, et comme un homme des plus admirables, par la grandeur de ses entreprises, de ses vue, de ses succès, Claude-Adrien NonnotteLes erreurs de Voltaire, Jacquenod père et Rusand, 1770, Vol. I, p. 70.M. de Voltaire nous assure qu'il [Mahomet] avait une éloquence vive et forte, des yeux perçants, une physionomie heureuse, l'intrépidité d'Alexandre, la libéralité et la sobriété dont Alexandre aurait eu besoin pour être un grand homme en tout ... Il nous représente Mahomet comme un homme qui a eu la gloire de tirer presque toute l'Asie des ténèbres de l'idolâtrie. Il extrait quelques paroles de divers endroits de l'Alcoran, dont il admire le Sublime. Il trouve que sa loi est extrêmement sage, que ses lois civiles sont bonnes et que son dogme est admirable en ce qu'il se conforme avec le nôtre. Enfin pour prémunir les lecteurs contre tout ce que les Chrétiens ont dit méchamment de Mahomet, il avertit que ce ne sont guère que des sottises débitées par des moines ignorants et insensés., Nonnotte, p. 71. هادشي ما منعش لممارسة ديالو لدينية، واخا جاب ليه سمعة خايبة فبعض لدوائر لدينية. لمسيحي لمتدين كتب لباه لعام ديال لموت ديال ڤولطير، كيقول، "لشرير لأكبر ڤولطير تلاح فالدلو ..." ڤولطير من بعد تعتابر بلي أتر على إدوارد جيبون فإدعاء بلي لمسيحية كانت مساهمة فسقوط لإمبراطورية لرومانية فكتابو تاريخ ضعف وسقوط الإمبراطورية الرومانية:فاش كتقدم لمسيحية، لكوارت كتوقع للإمبراطورية [لرومانية]—لفنون، لعلوم، لأدب، كتدهور—لهمجية وݣاع لمصاحبات ديالها لمقززة كتبان كنتيجة لإنتصارها لحاسم—ولقارئ لغافل كيتوجه، بمهارة منقطعة نضير، للخلاصة لمطلوبة—لمانوية لمقيتة ديال كانديد، وفلحقيقة، ديال ݣاع منتوجات مدرسة ڤولطير التاريخية—أي، "بلي بدل ما يكون زيارة رحيمة، محسنة، وخيرة، لدين لمسيحيين كيبان بالأحرى كجلدة مرسلة على لإنسان من عند مؤلف كل شر."

ولكن، ڤولطير عتارف تا بالتضحية ديال لمسيحيين. كتب: "يمكن ما كاين تا حاجة أعضم فالأرض من لتضحية ديال لشباب ولجمال، غالبا من أصل رفع، لي كيديرها لجنس للطيف باش يخدم فالمستشفات لتخفف لبؤس لإنساني، لي منضر ديالو مقزز لحساسية ديالنا. لشعوب لي تفرقات على لدين لروماني قلدات غير بشكل ناقص هاد لخيرية لسخية."Thomas E. Woods, How the Catholic Church Built Western Civilization (Regenery Publishing 2005) pp. 169–70 ولكن، على حساب دانيال-روبس، "لكراهية ديال ڤولطير للدين زادت مع مرور لسنوات. لهجوم، لي بدا فاللول ضد لرجال لدين ولتيوقراطية، سالا بهجوم شرس على لكتاب لمقدس، عقائد لكنيسة، وحتى على شخص يسوع لمسيح نفسو، لي [هو] صورو دابا كمنحط." لتفكير ديال ڤولطير يمكن يتلخص فمقولتو لمشهورة، "لي يقدرو يخليوك تيق بالعبتيات يقدرو يخليوك ترتكب لفضاعات."

 ليهودية 
على حساب لحاخام لأرتودكسي جوزيف تلوشكين، أهم عداء للتنوير ضد ليهودية كان فڤولطير؛Prager, D.; Telushkin, J. Why the Jews?: The Reason for Antisemitism. New York: Simon & Schuster, 1983, pp. 128–89.  30 من 118 مقالة فقاموسه الفلسف كانت على ليهود ولا ليهودية، وكتوصفهم بطرق سلبية بإستمرار.Poliakov, L. The History of Anti-Semitism: From Voltaire to Wagner. Routledge & Kegan Paul, Ltd., 1975 (translated). pp. 88–89. See also:  بحالا، فقاموس فلسف لڤولطير، كتب على ليهود: "بختيصار، كنلقاو فهم غير شعب جاهل وهمجي، لي جمع مدة طويلة أكتر هواشة دنيئة مع أكتر خرافة مقيتة و أكتر كراهية ماكاتقهرش لكل شعب كيتسامح معاهم و كيزيدهم غنى."Voltaire. 1843. A Philosophical Dictionary, p. 94 تلوشكين كيقول بلي ڤولطير ما حددش لهجوم ديالو على جوانب ليهودية لي ستعملاتها لمسيحية كأساس، و وضح بزاف د لمرات بلي كان كيكره ليهود.

من جهة خرا، بيتر ݣاي، سلطة معاصرة على لتنوير، كيشير لنويطات ڤولطير (بحالا، بلي ليهود كانو أكتر تسامح من لمسيحيين) فبريّة ف التسامح وكيخمن بلي "ڤولطير ضرب ف ليهود باش يضرب ف لمسيحية". شحالما كان ڤولطير كيحس بمعاداة السامية، ݣاي كيقتارح، جات من تجربة شخصية سلبية.Gay, P. The Party of Humanity: Essays in the French Enlightenment. Alfred Knopf, 1964, pp. 103–05.

آرتر هيرتزبرغ، حاخام محافض، كيدعي بلي لقتيراح لتاني ديال ݣاي ما مقبولش، حيت ڤولطير نفسو نكر لصحة ديالو فاش قال بلي "نسى إفلاسات أكبر بزاف من عند لمسيحيين".Hertzberg, A. The French Enlightenment and the Jews. Columbia University, 1968, p. 284. ولكن، لدراسات لأكتر تفصيل ديال بيرترام شوارزباخ على تعاملات ڤولطير مع ليهود فحياتو كاملة خلصات بلي كان ضد لكتاب لمقدس، ماشي معادي للسامية. لنويطات ديالو على ليهود و"خرافاتهم" ماكانتش كتختالف أساسا على لنويطات ديالو على لمسيحيين.(Schwarzbach, Bertram), "Voltaire et les juifs: bilan et plaidoyer", Studies on Voltaire and the Eighteenth Century (SVEC) 358, Oxford

ڤولطير قال على ليهود بليم "فايتين ݣاع لأمم فالخرافات لموقحة، فالسلوك لسيء وفالهمجية. تستاهلو تعاقبو، حيت هادا هو مصيركم." وزاد قال، "هوّما، كولهم، تزادو بتعصب هائج فقلوبهم، تماما كيما لبريطون ولألمان كيتزادو بشعر أشقر. ما غاديش نتفاجأ بتاتا يلا هاد ناس ولاو فشي نهار قاتلين للجنس لبشري."

شي مؤلفن كيربطو معاداة اليهودية ديال ڤولطير بتعدد الأصول البشرية ديالو. على حساب جوزي أزورمندي هاد لمعاداة ليهودية عندها أهمية نسبية ففلسفة التاريخ ديال ڤولطير. ولكن، معاداة ليهودية ديال ڤولطير أترات على مؤلفن جاو من بعد بحال إرنست رينان.Azurmendi, Joxe (2014). Historia, arraza, nazioa. Donostia: Elkar, pp. 177–86. 

ڤولطير كان عندو صاحب يهودي، دانيال دا فونسيكا، لي كان كيقدر بزاف، وعلن بلي "لفلسوف لوحيد، يمكن، بين ليهود ديال عصر ديالو".

ڤولطير ندد بإضطهاد ليهود فبزاف ديال لمناسبات، منهم فهنرياد، وما عمر دعا لعنف ولا لهجوم عليهم. على حساب لمؤرخ ويل ديورانت، ڤولطير مدح لبساطة، لاعتدال، لانتضام، ولجتهاد ديال ليهود، ولكن من بعد ولا معادي للسامية بقوة من بعد شي معاملات مالية شخصية وخلافات مع ممولين يهود. فمقالة على لأعراف ديالو ندد ڤولطير ب العبرانيين لقدام ب لغة قوية. لمقاطع لمعادية للسامية ف قاموس فلسف ديال ڤولطير نتاقدها إسحاق دي بينتو ف 1762. من بعد، وافق ڤولطير مع لنقد ديال لمقاطع لمعادية للسامية و قال بلي لبريّة ديال دي بينتو قنعاتو بلي كاينين "ناس أدكياء ومتقفن بزاف" بين ليهود وبلي "كان غالط فإسناد ردائل بعض لأفراد لأمة كاملة"؛ وتوعد تا هو يراجع لمقاطع لمعترضة للطبعات لجاية ديال لقاموس لفلسف، ولايني ما دارهاش.

 لإسلام 
لآراء ديال ڤولطير على لإسلام كانت سلبية بشكل عام، ولقا لكتاب لمقدس ديالو، القرآن، جاهل بقوانين لفزيا. ف بريّة ديال 1740 لفريدريش لكبير، نسب ڤولطير لمحمد وحشية لي "بلا شك ما يقدر يبررها تا شي راجل" وقتارح بلي لأتباع ديالو جاو من خرافة؛ كمل ڤولطير، "ولكن بلي تاجر جمال يتير تمرد فقريتو؛ بلي بالتحالف مع بعض لأتباع لبائسين يقنعهم بلي كيهضر مع لملاك جبريل؛ بلي كيفتخر بلي طلع لسما، فن لقا جزئيا هاد لكتاب لي ما مفهومش، كل صفحة فه كتخلّي لحس لسليم يرتعش؛ بلي، باش يكرم هاد لكتاب، كيسلم بلادو للحديد ولنار؛ بلي كيقطع لعناق ديال لأباء وكيخطف لبنات؛ بلي كيعطي للمهزومين لخيار ديال دينو ولا لموت: هادا بلا شك ما يقدر يبررو تا شي راجل، على لأقل يلا ما تزادش تركي، ولا يلا لخرافة ما طفاتش ݣاع لنور لطبيعي فه."Letter to Frederick II of Prussia (December 1740), published in Oeuvres complètes de Voltaire, Vol. 7 (1869), edited by Georges Avenel, p. 105

ف 1748، من بعدما قرا هنري دو بولانفلييه وجورج سيل،Pomeau. Voltaire en son temps. كتب تاني على محمد ولإسلام ف "على لقرآن وعلى محمد". فهاد لمقالة، ڤولطير بقا على بلي محمد كان "دجال سامي". بالإعتماد على معلومات تكميلية ف"مكتبة شرقية" ديال هيربيلو، ڤولطير، على حساب رونيه بومو، حكم على لقرآن، بـ"تناقضاتو، ... عبتياتو، ... مفارقاتو التاريخية"، ببلي "خليط، بلا ترابط، بلا نضام، وبلا فن".Pomeau, René (1995) La religion de Voltaire. A.G. Nizet. . p. 157. وهكا "من ديك ساعة سلم" بلي "يلا كان لكتاب ديالو خايب لوقتنا ولينا، كان مزيان بزاف لمعاصريه، ودينو أكتر. خاص نعترفو بلي حيد علاين ݣاع آسيا من لوتنية" وبلي "كان صعيب على دين بسيط وحكيم بحال هادا، كيعلمو راجل ديما منتصر، ما يخضعش جزء من لأرض." عتابر بلي "قوانينو لمدنية مزيانة؛ عقيدتو رائعة لي مشتركة فها مع ديالنا" ولكن "وسائلو صادمة؛ لخداع ولقتل".

فمقالة على لأعراف و روح لأمم ديالو (تنشرات ف 1756)، ڤولطير كيتناول تاريخ ولاروبا قبل شارلمان حتا لبداية عصر لويس لربعطاش، وتاريخ لمستعمرات ولشرق. كمؤرخ، خصص بزاف ديال لفصول للإسلام،Pomeau, René (1995) La religion de Voltaire. A.G. Nizet. . pp. 156–57.Voltaire, Essais sur les Mœurs, 1756, Chap. VI. – De l'Arabie et de Mahomet .Voltaire, Essais sur les Mœurs, 1756, Chap. VII. – De l'Alcoran, et de la loi musulmane. Examen si la religion musulmane était nouvelle, et si elle a été persécutante . ڤولطير برز لبلاطات لعربية، لتركية، وسلوكاتها. هنا سما محمد "شاعر"، وقال بلي ما كانش أمي.Avez-vous oublié que ce poète était astronome, et qu'il réforma le calendrier des Arabes ?, Lettre civile et honnête à l'auteur malhonnête de la "Critique de l'histoire universelle de M. de Voltaire"  (1760), dans Œuvres complètes de Voltaire, Voltaire. Moland, 1875, Vol. 24, p. 164. كـ"مشرع"، "غير وجه جزء من ولاروبا [و] نص آسيا."Ce fut certainement un très grand homme, et qui forma de grands hommes. Il fallait qu'il fût martyr ou conquérant, il n'y avait pas de milieu. Il vainquit toujours, et toutes ses victoires furent remportées par le petit nombre sur le grand. Conquérant, législateur, monarque et pontife, il joua le plus grand rôle qu'on puisse jouer sur la terre aux yeux du commun des hommes; mais les sages lui préféreront toujours Confutzée, précisément parce qu'il ne fut rien de tout cela, et qu'il se contenta d'enseigner la morale la plus pure à une nation plus ancienne, plus nombreuse, et plus policée que la nation arabe., Remarques pour servir de supplément à l'Essai sur les Mœurs  (1763), dans Œuvres complètes de Voltaire, Voltaire. Moland, 1875, Vol. 24, Chap. IX – De Mahomet, p. 590.J'ai dit qu'on reconnut Mahomet pour un grand homme; rien n'est plus impie, dites-vous. Je vous répondrai que ce n'est pas ma faute si ce petit homme a changé la face d'une partie du monde, s'il a gagné des batailles contre des armées dix fois plus nombreuses que les siennes, s'il a fait trembler l'Empire romain, s'il a donné les premiers coups à ce colosse que ses successeurs ont écrasé, et s'il a été législateur de l'Asie, de l'Afrique, et d'une partie de l'Europe., « Lettre civile et honnête à l'auteur malhonnête de la Critique de l'histoire universelle. Voltaire (1760), in Œuvres complètes de Voltaire, Voltaire. Moland, 1875, Vol. 24, p. 164. فلفصل 6، لقا ڤولطير تشابهات بين لعرب ولعبرانيين لقدام، بليم بجوج كانو كيجريو للمعركة بسم لله، وكيتشاركو فشغف لغنيمة لحرب. ڤولطير كيكمل، "من لمعتقد بلي محمد، بحال ݣاع لمتعصبين، متأتر بقوة بأفكارو، قدمها فاللول بحسن نية، قواها بالخيال، خدع راسو وهو كيخدع لاخرين، ودعم بخدع ضرورية عقيدة كان كيعتبرها مزيانة."« Essai sur les Mœurs et l'Esprit des Nations » (1756), dans Œuvres complètes de Voltaire, Voltaire. Moland, 1875, Vol. 11, Chap. VII – De l'Alcoran, et de la loi musulmane, p. 244. وهكا كيقارن "عبقرية لشعب لعربي" بـ"عبقرية لرومان لقدام".Il est évident que le génie du peuple arabe, mis en mouvement par Mahomet, fit tout de lui-même pendant près de trois siècles, et ressembla en cela au génie des anciens Romains., « Essais sur les Mœurs » (1756), dans Œuvres complètes de Voltaire, Voltaire, éd. Moland, 1875, Vol. 11, Chap. VI – De l'Arabie et de Mahomet, p. 237. et écrit que « dans nos siècles de barbarie et d'ignorance, qui suivirent la décadence et le déchirement de l'Empire romain, nous reçûmes presque tout des Arabes : astronomie, chimie, médecine Préface de l'Essai sur l'Histoire universelle  » (1754), dans Œuvres complètes de Voltaire, Voltaire, éd. Moland, 1875, Vol. 24, p. 49. Si ces Ismaélites ressemblaient aux Juifs par l'enthousiasme et la soif du pillage, ils étaient prodigieusement supérieurs par le courage, par la grandeur d'âme, par la magnanimité., « Essai sur les Mœurs et l'Esprit des Nations » (1756), dans Œuvres complètes de Voltaire, Voltaire, éd. Moland, 1875, Vol. 11, Chap. VI – De l'Arabie et de Mahomet, p. 231. et que « dès le second siècle de Mahomet, il fallut que les chrétiens d'Occident s'instruisissent chez les musulmans » Essais sur les Mœurs » (1756), dans Œuvres complètes de Voltaire, Voltaire, éd. Moland, 1875, Vol. 11, Chap. VI – De l'Arabie et de Mahomet, p. 237.

 لڤولطير و روسو 
لمعاصر الأصغر لڤولطير جان-جاك روسو علق على كيفاش لكتاب ديال ڤولطير بريات على النݣالزا لعب دور كبير فلتطور لفكري ديالو. من بعدما كتب شي أعمال أدبية وشي موسيقى، فدجنبر 1745 روسو كتب بريّة كيعرف فها راسو لڤولطير، لي كان ديك ساعة أبرز شخصية أدبية ففرانسا، لي جاوبو ڤولطير برد مؤدب. من بعد، فاش صيفط روسو لڤولطير نسخة من كتابو خطاب على اللامساواة، جاوب ڤولطير، مشيرا لعدم إتفاقو مع لآراء لي فلكتاب:

من بعد، وهو كيعلق على لرواية لرومانسية ديال روسو جولي، ولا إلواز الجديدة، قال ڤولطير:

ڤولطير سخر بلي النص الول ديال جولي تكتب ف ماخور و النص التاني ف سبيطار لحمّاق. ف بريّات على إلواز الجديدة ديالو، لي كتبها ب سمية مستعارة، نتاقد ڤولطير لأخطاء النحوية ديال روسو:

ف مصادرتو لكتاب روسو إميل، رفض ڤولطير لكتاب حيت عتابرو "خليط ديال مربية حمقة ف ربعة د لمجلدات، مع ربعين صفحة ضد لمسيحية، بين لأجرأ لي تعرفو." عبر على لإعجاب ديالو بالجزء لي بعنوان إعلان إيمان كاهن سافوي، واصفا إياه بـ "خمسين صفحة مزيانة... من لمؤسف بليا تكتبات من عند... واحد لندل بحال هادا." وزاد تنبأ بلي إميل غادي يتنسى فغضون شهر.

ف 1764، نشر روسو رسائل من لجبل على لدين ولسياسة. ف لبريّة لخامسة تساءل علاش ڤولطير ما قدرش يغرس فمستشارين جينيف، لي كانو كيتلاقاو معاه بزاف، "ديك لروح ديال لتسامح لي كيدعو ليها بلا توقف، ولي كيحتاجها بعض لمرات". لبريّة كملات بخطاب خيالي بصوت ڤولطير، كيعترف بتأليف لكتاب لهرطقي خطبة لخمسين، لي لڤولطير لحقيقي كان كينكرو بإستمرار.

ف 1772، فاش صيفط واحد لكاهن لروسو كتيب كيندد بڤولطير، جاوب روسو ودافع على منافسو:

ف 1778، فاش تعطات لڤولطير تكريمات ما عندهاش متيل فلمسرح لفرانساوي، واحد من معارف روسو سخر من لحدت. وهادشي تقابل برد حاد من روسو:

ف 2 يوليوز 1778، مات روسو شهر من بعد ڤولطير. فأكتوبر 1794، لرفات ديال روسو تنقلات لالبانتيون حدا لرفات ديال ڤولطير.

لويس سطاش، فاش كان محبوس ف لمعبد، تأسف بلي روسو وڤولطير "دمرو فرانسا".

 لإرت 
تصغير|ڤولطير، ديال جان-أنطوان هودون، 1778 (المعرض الوطني للفنون)

ڤولطير شاف البرجوازية لفرانساوية صغيرة بزاف وما فعّالاش، الأرستقراطية طفلية و فاسدة، لعوامّ جاهلين و خرافين، ولكنيسة قوة جامدة و قمعية ما نافعة غير بعض لمرات كـ موازنة ل هواشة لملوك، واخا بزاف د لمرات، كتكون أكتر هواشة هي براسها. ڤولطير ماكانش كيتيق ف الديموقراطية، لي كان كيشوفها كتنشر لحماقة ديال الجماهير. ڤولطير كان كيعتقد مدة طويلة بلي غير لملك لمستنير لي يقدر يجيب التغيير، ب النضر للهياكل لإجتماعية ديال داك لوقت و لمعدلات لمرتفعة بزاف ديال لأمية، وبلي من لمصلحة لعقلانية ديال لملك يحسن لتعليم ولرفاهية ديال لرعايا ديالو. ولكن لخيبات لآمال ديالو مع فريدريش لكبير بدلات لفلسفة ديالو شوية، و دغيا ولدات وحدة من أعمالو لأكتر بقاء، الرواية ديالو كانديد (كانديد، ولا التفاؤل،  1759)، لي كتسالي بخلاصة جديدة ديال لهدوئية: "خاصنا نزرعو الجردة ديالنا." لهجومات ديالو لأكتر جدلية ووحشية على لتعصب ولإضطهاد لديني بدات كتضهر شي سنين من بعد. كانديد تحرقات تا هي، وڤولطير قال مازحا بلي لمؤلف لحقيقي هو واحد 'ديماد' ف بريّة، فن أكد من جديد على لمواقف لجدلية لريئيسية ديال لنص.

كيتدكر و كيتحترم ف فرانسا كـ جدلي زاعم حارب بلا عيا على ود لحقوق لمدنية (بحال لحق ف محاكمة عادلة و حرية لمعتقد) و ندد ب نفاق و ضلم النضام لقديم. النضام لقديم كان فيه توازن ماشي عادل ديال لسلطة ولضرائب بين لطبقات لتلاتة: لرجال لدين ولنبلاء من جهة، لعوام ولطبقة لوسطى، لي كانو متقلين بأغلب لضرائب، من جهة خرا. كان عندو إعجاب خاص بلأخلاق ولحكم كيما تجسدو عند لفلسوف لصيني كونفوشيوس.

ڤولطير معروف تا هو ببزاف ديال لأقوال لمأتورة، بحال "" ("يلا ماكانش لله، كان خاص يتخترع")، لي كاينة ف بريّة شعرية ديال 1768، موجهة للمؤلف لمجهول ديال عمل متير للجدل على الشلاهبيا التلاتة. ولكن بعيد على بليا لملاحضة لساخرة لي غالبا كتاخد بيها، كانت مقصودة كرد على لمعارضين لملحدين بحال دالباك، ݣريم، وغيرهم.Gay, Peter Voltaire's Politics: The Poet as Realist (New Haven:Yale University 1988), p. 265: "If the heavens, despoiled of his august stamp could ever cease to manifest him, if God didn't exist, it would be necessary to invent him. Let the wise proclaim him, and kings fear him."

كان عندو لمعارضين ديالو بين زملائو لي جاو من بعد. لكاتب لسكتلندي لفكتوري توماس كارلايل قال بلي "ڤولطير قرا التاريخ، ماشي بعين لرائي لمتدين ولا حتى لناقد، ولكن من خلال نضارات معادية للكاتوليكية فقط.""Beacon Lights of History", p. 207, by Jon Lord, publisher = Cosimo, Inc, 2009. – German Philosopher Friedrich Nietzsche, however, called Carlyle a muddlehead who had not even understood the Enlightenment values he thought he was promoting. See – Nietzsche and Legal Theory: Half-Written Laws, by Peter Goodrich, Mariana Valverde, published by Routledge, p. 5
تصغير|تمتال ڤولطير ففرني
لمدينة ديال فرني، فن عاش ڤولطير لخر 20 عام من حياتو، تسمات رسميا فرني-ڤولطير تكريما لأشهر سكانها، ف 1878. لقلعة ديالو هي متحف. لمكتبة ديال ڤولطير محفوضة سليمة فالمكتبة الوطنية الروسية فسانت بطرسبرغ. فزيورخ ديال 1916، لمجموعة لمسرحية ولأدائية لي غادي تولي لحركة لطلائعية لدادا سمات لمسرح ديالها كاباريه ڤولطير. مجموعة ديال لموسيقى لصناعية من ولاخر لقرن ل20 خدات من بعد نفس السمية. لعولاما لفلك عطاو سميتو لفوهة ڤولطير على ديموس وللكويكب 5676 ڤولطير.

ڤولطير كان معروف تا هو ببلي من لمدافعين على لقهوة، كيشربها فكل فرصة: خمسين مرة فليوم، على حساب فريدريش لكبير؛ تلاتة د لمرات فليوم، قال واݣنير. تقترح بلي كميات كبيرة من لكافين حفزات لإبداع ديالو. بنت ختو لكبيرة كانت هي لم ديال بيير تيلار دي شاردان، فلسوف كاتوليكي وكاهن يسوعي. لكتاب ديالو كانديد تدرج كواحد من أكتر 100 كتاب مؤتر على الإطلاق، ديال مارتن سيمور-سميت.

فالخمسينات، لببليوغراف ولمترجم تيودور بيسترمان بدا كيجمع، كينسخ وكيينشر ݣاع لكتابات ديال ڤولطير. أسس معهد ومتحف ڤولطير فجينيف فن بدا كينشر مجلدات مجمعة لمراسلات ڤولطير. فاش مات ف 1976، خلى لمجموعة ديالو لجامعة أكسفورد، فن تأسسات مؤسسة ڤولطير كقسم. English translation at  لمؤسسة نشرات الأعمال الكاملة لڤولطير، سلسلة زمنية ف 205 مجلد كملات ف 2022، كتر من خمسين عام من بعدما ضهر أول مجلد.The Complete Works of Voltaire are complete at voltaire.ox.ac.uk وكتنشر تا سلسلة دراسات جامعة أكسفورد ف التنوير، لي بداها بيسترمان كـ دراسات على ڤولطير و القرن تمنطاش، لي وصلات لكتر من 500 مجلد.

 لأعمال 
 غير خيالية 
 بريات على لكويكرز (1727)
 رسائل تتعلق بلأمة النݣليزية (لندن، 1733) (النسخة لفرانساوية ب عنوان Lettres philosophiques sur les Anglais، روان، 1734)، تنقحات كـ بريات على النݣالزا ()
 سبعة خطابات شعرية على لإنسان (1738)
 عناصر فلسفة لسير إسحاق نيوتن (1738؛ طبعة تانية موسعة 1745)
 القاموس الفلسف (1752)
 خطبة لخمسين (1759)
 قضية كالا: بريّة ف التسامح (1762)
 بريّة ف التسامح (1763)
 ما يعجب لسيدات (1764)
 أفكار جمهورية (1765)
 فلسفة التاريخ (1765)
 أسئلة على المعجزات (1765)
 عن غرائب الطبيعة (1768)
 أسئلة على لموسوعة (1770–1774)
 حوارات إيفمير (1777)

 التاريخ 
 تاريخ شارل الطناش، ملك السويد (1731)
 عصر لويس الربعطاش (1751)
 عصر لويس لخمسطاش (1746–1752؛ تنشرات بشكل منفصل 1768)
 حوليات الإمبراطورية – شارلمان، 742 م – هنري لسابع 1313، لمجلد لول (1754)
 حوليات لإمبراطورية – لويس بافاريا، 1315 ل فرديناند لتاني 1631 لمجلد لتاني (1754)
 مقالة على التاريخ لعالمي، لأعراف، وروح لأمم (1756)
 تاريخ لإمبراطورية الروسية تحت حكم بطرس الأكبر (لمجلد لول 1759؛ لمجلد لتاني 1763)

 الروايات لقصيرة 
 حمال الشارع لعور، كوسي-سانكتا (1715)
 ميكروميݣاس (1738)
 زاديج، ولالا لقدر (1747)
 لعالم كما هو (1750)
 ممنون (1750)
 بابابيك و لفوقارا (1750)
 تيمون (1755)
 حلم أفلاطون (1756)
 رحلات سكارمينتادو (1756)
 لمواسيان لجوج (1756)
 كانديد، ولالا التفاؤل (1759)
 قصة براهمي صالح (1759)
 مدينة كشمير (1760)
 ملك بوتان (1761)
 مغامرة هندية (1764)
 لبيض و لكحل (1764)
 جينو و كولين (1764)
 لقضاة لعميان ديال لألوان (1766)
 لهورون، ولالا تلميد لطبيعة (1767)
 أميرة بابل (1768)
 الرجل مول الربعين تاج (1768)
 رسائل أمابيد (1769)
 التور البيض (1773–4)
 حادتة داكرة (1773)
 تاريخ جيني (1774)
 رحلات لعقل (1774)
 أدني لورد تشيسترفلد و كاهن ݣودمان (1775)

 لمسرحيات 
ڤولطير كتب بين خمسين و ستين مسرحية (تراجيديات)، منهم شي وحدين ماكملوش.تواريخ لعرض لول، إلا يلا دكر عكس داكشي. Garreau, Joseph E. (1984). "Voltaire", vol. 5, pp. 113–17, in McGraw-Hill Encyclopedia of World Drama, Stanley Hochman, editor in chief. New York: McGraw-Hill. . منهم:
 ولاديب (1717)
 أرتيمير (1720)
 ماريامن (1724)
 بروتوس (1730)
 إريفلي (1732)
 زائير (1732)، إلهام لزايرا، ولابرا ديال فنشنزو بيليني (1829)
 ألزيير، ولا لميريكانيين (1736)، إلهام لألزيرا، ولابرا ديال جوزيبي فردي (1845)
 زوليما (1740)
 محمد (1741)
 ميروب (1743)
 أميرة نافار (1745)
 سميراميس (1748)، إلهام لسميراميد، ولابرا ديال جواكينو روسيني (1823)
 نانين (1749)
alt=الصفحة اللولى من المجلد 19 من أعمال ڤولطير الكاملة. طبعة جديدة (1818)|تصغير|246x246px|الصفحة اللولى من المجلد 19 من أعمال ڤولطير الكاملة. طبعة جديدة (1818)
 يتيم الشينوا (1755)
 سقراط (تنشرات ف 1759)
 المرا لي على حق (1759)
 تانكريدي (1760)، إلهام لتانكريدي، ولابرا ديال جواكينو روسيني (1813)
 دون بيدرو، ملك قشتالة (1774)
 سوفونيسب (1774)
 إيرين (1778)
 أݣاطوكليس (1779)

 الشيعر 
 هنرياد (1723)
 عدرا د ؤرليان (، تحررات و تعاودات تنشرات ف 1762)
 المترف (1736)
 قصيدة على كارتة لشبونة (1755–1756)
 بريّة ل مؤلف كتاب الشلاهبيا التلاتة (1770)

 نويطات 

 مصادر 







 ليانات برانيين 

 ݣابرييل إيميلي لو تونولييه دو بروتوي ماركيزة دو شاتليه، مدرسة ل لماط و لإحصاء، جامعة سانت أندروز، سكوتلندا
 لمجتمع ڤولطير
 تحليل نصوص ڤولطير (فموضوع "لنصوص") 
 كتب إلكترونية فرنسية كاملة لڤولطير 
 معهد ومتحف ڤولطير، جينيف، سويسرا 
 أعمال ڤولطير لمحررة ف athena.unige.ch 
 موسوعة لفلسفة على لأنترنيت على ڤولطير
 ليستة كاملة بالطبعات لمنشورة لحالية لأعمال ڤولطير
 لمكتبة لفتيراضية للحرية – أعمال ڤولطير (1901). بعض لمجلدات، بما فها أغلب القاموس الفلسف لغير لمختصر، ترجمة ويليام ف. فليمنغ
 كتابات ڤولطير من لقاموس لفلسف. ختيار وترجمة ه. إ. وولف، 1924
 ڤولطير، عمله بنسخة صوتية 15px|link= 

تصنيف:زيادة 1694
تصنيف:فلاسفة د التنوير
تصنيف:أعضاء د لأكاديمية لفرانساوية
تصنيف:أعضاء د أكاديمية الصيونص لپروسية
تصنيف:فلاسفة د لأداب
تصنيف:فيلوزوف
تصنيف:فلاسفة ؤروپيين
تصنيف:كتاتبيا
تصنيف:فرانسا
تصنيف:وفيات 1778